11/07/2019 | Administración LocalMunicipal
Cariño
Recoñecemento da dedicación exclusiva a membros da Corporación

De conformidade co disposto no artigo 75.5 da Lei 7/1985, de 2 de abril, reguladora das bases de réxime local, faise público o acordo da sesión extraordinaria do pleno corporativo de data 05/07/2019, en relación co recoñecemento da dedicación exclusiva a membros da Corporación: “Celebradas as eleccións locais o pasado 26 de maio de 2019, convocadas por Real decreto 209/2019, de 1 de abril, e constituída a nova Corporación municipal con data 15 de xuño de 2019, resulta indispensable proceder ao establecemento do réxime de dedicación dos membros políticos desta Corporación, especialmente tendo en conta as delegacións efectuadas por esta Alcaldía. Considerando que de conformidade co disposto no artigo 75 da Lei 7/1985, de 2 de abril, reguladora das bases de réxime local, en concordancia co artigo 13 do Regulamento de organización, funcionamento e réxime xurídico das entidades locais aprobado por Real decreto 2568/1986, de 28 de novembro, os membros das Corporacións locais teñen dereito a percibir retribucións polo exercicio do seu cargo cando o desempeñen en réxime de dedicación exclusiva, en cuxo caso serán dados de alta no Réxime xeral da Seguridade Social, asumindo as Corporacións o pago das cotas empresariais que corresponda. Os membros das Corporacións locais que desempeñen os seus cargos con dedicación parcial por realizar funcións de presidencia, vicepresidencia ou ostentar delegacións, ou desenvolver responsabilidades que así o requiran, percibirán retribucións polo tempo de dedicación efectiva ás mesmas, en cuxo caso serán igualmente dados de alta no Réxime xeral da Seguridade Social en tal concepto, asumindo as Corporacións as cotas empresariais que corresponda. O artigo 13.4 do Real decreto 2568/1986, de 28 de novembro, establece que o Pleno Corporativo, a proposta do presidente, determinará dentro da consignación global contida a tal fin no orzamento, a relación de cargos da Corporación que poderán desempeñarse en réxime de dedicación exclusiva e, polo tanto, con dereito a retribución, así como as contías que correspondan a cada un de eles en atención ao seu grao de responsabilidade. Considerando o disposto no informe conxunto de Secretaría-Intervención obrante no expediente, esta Alcaldía eleva ao Pleno corporativo a seguinte proposta de PRIMEIRO: Establecer que o Alcalde-Presidente desta Corporación, exercerá o seu cargo en réxime de dedicación exclusiva. SEGUNDO: Establecer que o concelleiro-delegado da Área de Urbanismo, Servizos Básicos, Infraestruturas, Desenvolvemento Local e Turismo e o concelleiro-delegado da Área de Facenda, Cultura, Deporte, Mocidade e Transparencia, exercerán os seus cargos en réxime de dedicación exclusiva. TERCEIRO: Establecer a favor dos membros da Corporación que desempeñen as súas funcións en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades extras de xuño e decembro, e darlles de alta no réxime xeral da Seguridade Social ou no seu caso no réxime correspondente. Ditas cantidades fixadas en concepto de dedicacións exclusivas, actualizaránse anualmente conforme á Lei de Orzamentos Xerais do Estado, nos incrementos previstos para os empregados públicos, co límite máximo das cantidades brutas establecidas na Lei de Orzamentos Xerais do Estado para as dedicacións nos municipios de entre 3001 e 10.000 habitantes (artigo 75 Ter.1 d) LBRL) A percepción destas retribucións será incompatible coa de outras retribucións con cargo aos orzamentos das Administracións públicas e dos entes, organismos ou empresas de elas dependentes, así como para o desenvolvemento de outras actividades, nos termos da Lei 53/1984, de 26 de decembro, de Incompatibilidades do persoal ao servizo das Administracións públicas. TERCEIRO: Publicar o presente acordo no Boletín Oficial da Provincia de conformidade co disposto no artigo 75.5 da Lei 7/1985, de 2 de abril, reguladora das bases de réxime local”. Cariño, 8 de xullo de 2019 O Alcalde Asdo: José M. Alonso Pumar